_:n8be2aedc50e5495a8687a7e31ee6e0d0xb0
<http://schema.org/recipeInstructions>
"\t* Šokoladą sulaužykite gabalėliais ir suberkite į dubenį.\nSudėkite sviestą.\n\t* Nedideliame puode virš vidutinio dydžio ugnies pakaitinkite\ngrietinėlę, kol kraštuose ims kilti pirmieji burbuliukai.\nNukaiskite ir supilkite į dubenį ant šokolado ir sviesto. Palaukite\n2-3 minutes ir tik tuomet išmaišykite iki vientisos masės.\nĮmaišykite romo aromatą, jei jį naudojate.\n\t* Masę uždenkite maistine plėvele taip, kad ji liestųsi prie\nšokolado - taip apsaugosite paviršių nuo apdžiūvimo. Dėkite į\nšaldytuvą ir palaikykite 2 valandas.\n\t* Išimkite šokolado masę iš šaldytuvo. Pasiruoškite kakavą ir\nlazdynų riešutų griliažą - suberkite į atskirus dubenėlius.\n\t* Šaukšteliu semkite šokolado masę ir tarp delnų formuokite\nnedidelius triufeliukus. Masė bus minkšta, todėl formuokite juos\ngreitai, neleiskite sušilti tarp delnų. \n\t* Dalį triufeliukų apvoliokite kakavoje, dalį - griliažo\ngabalėliuose.\n\t* Paruoštus triufelius grąžinkite atgal į šaldytuvą ir\nlaikykite dar porą valandų, kol sutvirtės, arba iki patiekiant.\n\n-\n\nMinkšti, švelnūs ir itin sodraus skonio triufeliai - tai klasika,\nnepaliekanti abejingų. Jei vertinate juodąjį šokoladą,\nparagaukite jų, - nedideli šokoladiniai kamuoliukai sutirps burnoje,\no skonio intensyvumas akimirkai apsuks galvą.\n\nTriufeliai - prašmatnus desertas. Jiems paruošti reikia vos kelių\ningredientų, tačiau būkite tikri, kad renkatės kokybišką\njuodąjį šokoladą ir riebią grietinėlę. Šių dviejų produktų\nsantykis nulems, kokios tekstūros triufelius ragausite. Jie gali\nbūti minkštesni ir kremiškesni, arba gali būti tvirtesni ir\nkietesni. Pagal šį receptą paruošite gana minkštus triufelius -\nnors suformuoti juos bus kiek sudėtingiau, tačiau saldainiams\natšalus, jų tekstūra bus nepriekaištinga. Nepamirškite įmaišyti\nšaukštą sviesto, kuris triufeliams suteiks dar daugiau kremiškumo.\n\nĮvairiausi aromatai - lengvas būdas suteikti triufeliams naujų\nskonių. Romo, apelsinų, vanilės, migdolų aromatai čia tiks\npuikiai.\n\nTriufelius laikykite šaldytuve. Nors kambario temperatūroje jie\nilgai išlaikys savo formą nepakitusią, tačiau minkštėti ims gana\ngreitai. Tad geriausia bus, jei iš šaldytuvo išimsite juos prieš\npat patiekiant, ir ragausite nedelsdami.\n"
<https://receptai.lidl.lt/receptai/kaledos/naminiai-sokoladiniai-triufeliai>